Thit Jensen

Maria Kirstine Dorothea (Thit) Jensen (født 19. januar 1876 i Farsø, død 14. mai 1957 i Bagsværd) var en dansk forfatter, søster av Johannes V. Jensen. Hun vokste opp i et hjem hvor faren var veterinær og moren i en periode på rundt 20 år var nesten konstant enten gravid eller ammende. 

Jensen debuterte i 1903 med romanen To Søstre, og skrev i tillegg til sin foredragsvirksomhet om kvinnespørsmål og andre sosiale temaer en rekke problemromaner: Martyrium (1906), Ørkenvandring (1907), Elskovs Forbandelse (1911), Gerd (1918) med fortsettelsen Afrodite fra Fuur (1925). I verk som Den erotiske Hamster (1919) behandler hun moderne ekteskapsproblemer. Av sterre kunstnerisk format er de jyske hjemstavnsskildringene Jorden (1915) og Kongen fra Sande (1919). Jensen hadde også suksess med skuespillet Storken (1929), som var et ledd i hennes kamp for barnebegrensning.

I 1923 stiftet hun foreningen Frivilligt Moderskab og året etter Foreningen for sexuel Oplysning i samarbeid med legen J.H. Leunbach. 

Senere ga hun ut romaner fra dansk middealder, blant andre Jørgen Lykke (1931), Stygge Krumpen (1936), Valdemar Atterdag (to bind, 1940), Drotten (1943) og Rigets Arving (1946). I 1950 ga hun ut memoarene Hvorfra? Hvorhen?

Hun fikk den kongelige belønningsmedalje i gull i 1949 og ble ridder av Dannebrogordenen i 1954.

Priser og utmerkelser 
 1917 – Statens Kunstfonds hædersydelse
 1930 – Holger Drachmann-legatet
 1931 – Det Anckerske Legat
 1935 – Tagea Brandts Rejselegat
 1940 – Holberg-medaljen
 1946 – Gyldendals boklegat
 1952 – Henrik Pontoppidans Mindefonds Legat

Referanser

Kilder

Eksterne lenker 
 
 

Danske forfattere
Dannebrogordenen
Statens Kunstfonds hædersydelse
Mottakere av Holberg-medaljen
Mottakere av Tagea Brandts Rejselegat
Mottakere av Henrik Pontoppidans Mindefonds Legat
Personer fra Farsø